 እዚ 73 ዝዕድሚኡ ጽሓፋይ ኣብ ባይዶኣ ሶማል ተወሊዱ ዝነውሐ ዕድሚኡ ድማ ኣብ ኤውሮጳን ኣሜሪካን ደቡብ ኣፍሪቃን ኢዩ ኣሕሊፉዎ ሲያድ ባረ ኣብ ስልጣን ኣብ ዝነበረሉ እዋን ካብ ሃገሩ ኣርሒቑ ንስደት ኣምርሐ ኣብ ሞንጎ መሳትኡ ጸሓፍቲ ምሁራን ተማራመርቲ ግዱሳት ኣንበብቲ ኰነ ኣብ ክልላት ስነ-ጽሑፍ ዝርከቡ ሰባት ሓወልታዊ ስእለ-ሓሳብ ዘትረፈሉ ምኽንያታት በቲ ሃብታም ቅጀልኡን ሰሓቢ መሃዝነቱን ዓሚቝ ፍልጠት ከባቢኡን ኣቀራርብኡንዩ ዝተሰነኑዎ ተሞክሮታትን ብቀረባ ዝተዓዘቦም ኪደታት ህይወቱን ብዙሓትዮም ነቶም ተሞኵሮታት ቲኦም ድማዩ ብዘገርም ምህዞ-ሓረጋት እናፈተለ ኣብ ኵሎም መጻሕፍቱ እናሰዅዐ ዘስፈሮም ዕላል ምስ ኑረዲን ዕላል ኑረዲን ምስማዕ ንገዛእ ርእሱ ዓቢ ተሞኵሮዩ ሃዲኡዩ ዚዛረብ ዋዛ ኣምሲሉ ንወዝቢ ዘቕረቦ ዛንታ ምስማዕ መሳጥን መሃርን ንዝቐርበሉ ሕቶ ድንብርጽ ከይበሎ ከየዕጠጠየ መልሲ ምሃብ ንሓታቲውን ዕጥቁ ዘፍትሕ ክእለት ኣሎዎ ድሕረ ባይታኡ ከጽንዕ ስለ ዝቐነኹ ነታ ዝተዋህበትኒ ዕድል ብጽቡቕ ንኽጥቀመላ ኢለ ድሕሪ ሰላምታ ነጢረ ናብ ሕቶታተይ ኣተኹ ተዓዚቡኒ ይኸውን ግናኸ ዕሕሕኳ ነይበለ ንምንታይዮም ዓበይቲ ጸሓፍቲ ኣፍሪቃ ኣብ ሃገሮምን ከባቢኦምን ዝግብኦም ተፈላጥነት ዘይረኽቡ? እናበልኩ ብሓደ እግሩ ዝቘመ ሕቶ ሰንደኹሉ ከምኡ ኢለ ዝሓተትኩሉ ምኽንያት ነይሩኒ ኑረዲን ፋራሕ ብሰብዓታት ካብ መንጋጋ ሲያድ ባረ ናይ ሽዑ ናይ ሶማል ፕረሲደንት ከም ዘምለጠ ስለ ዝፈለጥኩ ነበረ እቶም ዝጽሕፎም ዝነበረ ዛንታታት ንሲያድ ባረ ኣይወሓጥሉን ነበሩ ንተፈላጥነት ንምርካብ ምስራሕ ባዕሉ ነቲ ስራሕ ፋሕዩ ዘብሎ እናበለ ዘረባኡ ጀመረ ንዓኻ ሕቶ ኣሎኒ ... ክብል ድማ ገጠመኒ ሓንቲ ኣደ ንጓላ ጽምዲ ጫማ ምግዛእዶ ይሕሻ ወይስ መጽሓፈይ ምግዛእ? ብምባል ብዘይ ተጸበኽዎ ሕቶ ተብቲቡ ገደፈኒ እታ ድኻ ኣደ መስተውዓሊት ስለ ዝዀነት ለባም ዉሳኔያ ትወስድ ኢሉ ጽፉፍ መልሲ ኣቕረበ ብዛዕባ ፍሉጥ ምዃንን ዘይምዃንን ዘርኢ ዛንታ ከዘንትወልካ ኢሉ ኣብ ኣስመራ ንዘጓነፎ ተመኵሮ ንምግላጽ ከኣ ሰገረ ኣብ ድሮ ምክንዋን ረፈረንዱም ምስ በዓልቲ ቤተይ ንኣስመራ ከይደ ነይረ ሰብ መን ምዃነይ ከይፈለጠ ኣነውን ዳርጋ ጕልባብ ተኸዲነ ኣብ ኣስመራ ሸናዕ እናበልኩ ኵነታት እናተዓዘብኩ ነቲ ኣብ ህዝቢ ዝዓሰለ ጽምብል ኤኳማስዖ ነበርኩ ጠልቀፍቀፍ ክብል ናብ ዩኒቨርሲቲ ኣስመራ ከድኩ - ናብ ክፍሊ ቋንቋ እንግሊዘኛ ኣብኡ ኣነ እከላ እበሃል ... ክብል ሓደ ካብቶም ዝተቐበሉኒ ሰባት ስመይ ይፈልጦ ስለ ዝነበረ ዘረባይ ከይጨረስኩ ብድድ ኢሉ ጽቡቕ ጌይሩ ሰላም በለኒ ... እናበለ ኑረዲን ዕሕሕ በለ ሓድ-ሓደ እዋን ስምካ ቀዲሙካ ስለ ዝሓልፍ ኣፍካ መሊእካ ይፈልጡኻ ኣይፈልጡኻንዮም ክበሃል ኣሸጋሪዩ ብምባል ኣፈይ ኣትሓዘኒ ዕላሉ ብምቕጻል ድማ ምስ ዛንታኡ ኣተኣሳሲሩ እቲ ናይ ሽዑ ኵነታት ክገልጽ ምስ ሰማዕክዎ ገረመኒ ኣፈታትላ ቃላቱ ኣተኣሳስራ ሓሳባቱ እሞ ኸኣ ብህድኣትን ብዋዛን ከሊሱ ከዘንቱ ምስምዑ መስተንክር ነበረ ካብታ ሓጻር ቅብብል ዘረባ ኑረዲን ዕላለኛ ኵነታት ኣወሳሲቡ ጽዋ ዜቕርብ ጥራይ ዘይኰነስ ፍሉይ ቅዲ ዘሎዎ ጸሓፊ ምዃኑ ኣስተብሃልኩ ነቲ ዝጀመሮ ዕላል ኣኳልፍ ኣቢሉ ድሓን ናብ ሕቶኻ ንመለስ በለ ኣነ ኸኣ ሕቶይ ድኣ ተመሊሱ እንድዩ ... ድኽነትን ምንባብን ብሓደ ዳርጋ ኣይከዱንዮም ኣብ ዚብል መደምደምታ በጺሐ ኣሎኹ ... እታ ዝጀመርካያ ዛንታ - ብዛዕባ ምብጻሕ ኣብ ኣስመራ ዩኒቨርሲቲ - ጥራሕ ወዳኣለይ ኢለ ተሰልበጥኩዎ ኣነ ብዘይ ዋዕዋዕ ንኣስመራ ከዕርፍ ኢለ ከይደ ክነሰይ ኣብ ብዙሕ ስራሕ ኣእትዮምኒ ... ዳርጋ ኣብ ሽድሽተ ቦታታት መደረ ከቕርብ ተገዲደ ... ዕረፍተይ ብስራሕ ተሓሺሹ ተረፈ በለ ወጺዖምኻ ብምባል ምስኡ ተደናገጽኩ ካብ ወጠምጠም ዝተላዕለ ድማ ብዛዕባ ምንታይ ድኣ ተዛረብካ? ኢለ ተወከስኩዎ ብዙሕ ኣርእስታት ኣልዒለ ተዛሪበ ኢሉ ድሕሪ ምምላስ ብዛዕባ መደርኡ ተወሳኺ ሕቶታት ንኸየቕርበሉ ግዲ ዀይኑ ኣበይለኸ ክዝክሮ ኢሉ ናብ ካልእ ክሰግር ደለየ የለን ንገረኒ ድኣ ምስ በልኩዎ ሓንቲ ዝዝክራ ዘረባ ኣላ ... ግን እዚ ኣርእስቲ ንስገሮ ኢሉ ዘረባ ክልውጥ ፈተነ ኣነ ግን ኣይሓመቕኩን ትርር ኢለ ደጊመ ተወከስክዎ እቲ ናጽነትሲ ኣምጻእኩም ኣመቓርሓ ስልጣን ንሓድሕድኩም ከየናቝተኩም ግን ተጠንቀቑ ዘስምዕ መደረ ነይሩ ኢሉ መልሲ ሃበኒ ካልኣይቲ ሕቶ መራሕቲ ሃገራት ኣፍሪቃ ምስ ማእምራን ወይከኣ ዕውቀተኛታት ጸሓፍቲ ንምንታይዮም ዘይሳነዩ? ኢለ ተወከስኩዎ ፕረሲደንት ሲያድ ባረ ብ 1969 ብዕልዋ መንግስቲ ኣብ ስልጣን ምስ መጸ ንሶማል ብመርገጽቲ ን 22 ዓመታት ዝገዝአ ጨካን መራሒ ነበረ ስያድ ባረ ንሓለፍቲ መንግስቲ ናይቲ ዝተገልበጠ መንግስቲ ብምእሳር ካልኦት ናይ ፖለቲካ ሰልፍታት ኣጊዱ ንፓርላማ ከም ዚሓቅቕ ብምግባር ንላዕለዋይ ቤት ፍርዲ ስልጣኑ ብምቕንጣጥ ንቅዋም ኣወንዚፉ ስልጣን ምሉእ-ብምሉእ ተቘጻጸሮ ንምሁራት ድማ ደቘሶም ሽዑዩ ንኑረዲን ፋራሕ ዝተታሓዞ ኑረዲን ግን እቲ ኵነታት ሽዓ ኢሉ ስለ ዝተረድኦ በቲ ዝወጾ ኣብ ስደት ተረፈ ኣነ ንስያድ ባረ ብጽልኢ ኣይኰንኩን ዝርእዮ ርግጽዩ ብናቱ ሰበብ ብዙሕ ሕማቕ ነገራት ተፈጺሙዩ ብጽልኢ ተዓብሊኸ ህይወተይ ክመርሕ ኣይምኸኣልኩን ክቱር ጽልኢ ኣብ ልቡን ቀልቡን ዘሎዎ ሰብ ክጽሕፍ ኣይክእልን ምስ በለ ገረመኒ ምንጪ ስእሊ, NUREDIN FARAH ቀጺሉ ኸኣ ኣነ ነቲ ኵነታት ተጠቒመሉየ ጽልእን ቅርሕንትን ካብ ሓሳበይ ወጊደ ህይወተይ ስለ ዝመራሕኩ እንሆ ብርክት ዝበሉ መጻሕፍቲ ክጽሕፍ ከኣልኩ በለ ብኻልእ ኣዘራርባ በለ ኑረዲን ሲያድ ባረ እንተዘይህሉ ነይሩ ህይወተይ ካልእ መኣዝን ሒዙ ምኸደ ኢሉ ብህድኣት ተዛረበ ድሕረ ባይታ ኑረዲን ፋራሕ ኑረዲን ብንእሽትኡ ኣብ ሶማልን ኣብ ኢትዮጵያንዩ ዓብዩ ኰይኑ ድማ ኣምሓርኛ ይዛረብዩ ብተወሳኺ ቋንቋ ኣዲኡ ሶማልኛ ዓረብኛ ዝመልኽ ቋንቋ ጥልያንውን ዝኽእል ጸሓፊዩ መጻሕፍቱ ግን ብእንግሊዘኛዩ ጽሒፉዎም መጽሕፍቱ ናብ 17 ቋንቋታት ተተርጕሞም ናብ ትግርኛን ኣምሓርኛን ግን ኣይተተርጐመን እታ ቀዳመይቲ መጽሓፉ From a Crooked Rib - 1970 ብዛዕባ ሓንቲ ካብ ዓዳ ዝሃደመት ዘላን ቆልዓዩ ጽሒፉ - ስድርኣ ብሓይሊ ንሓደ ብዕድመ ዘይመጣጠና ሰብኣይ ከመርዕዉዋ ስለ ዝደለዩ እታ ካልአይቲ መጽሓፉ ግን A Naked Needle -1976 ኣብ ሽግር ኣእተወቶ መንግስቲ ስያድ ባረ ንክኣስርዎ ክከታተሎ ምስ ጀመረ በቲ ዝወጾ ኣብ ኤውሮጳ ተረፈ ኣነ ኣብ ሞያ ስነ-ጽሑፍ ዝኣተኹሉ ምኽንያት ንሃገረይ ሂያው ኰይና ክትተርፍዩ ነይሩ ዕላማይ ይብል ኑረዲን ብኣንጻሩ ግን መንግስቲ ተመዓቶ እቶም ዝጽሕፎም ዛንታታት ብዛዕባ ስደት ብዛዕባ ደቂ ኣንስትዮ ዘጓንፈን መዓት ብዛዕባ እቲ ተራ ሰብ ዘሕልፎ ሕማቕ ናብራ ብዛዕባ እቶም ገፋዕቲ ብግፍዖም ዝወርዶም ናይ ሕልና ግፍዒ ብዛዕባ ጠላም ክጥለም ከሎ ...ወዘተ ይብል ኑረዲን ኣይጸንሐን ኸኣ ኑረዲን ብጽሑፉ ንኣፍሪቃ ብግቡእ ክስእል ዝኽእል ኪኢላ ምዃኑ ዓለም መስከረሉ እቲ 1983 ዝተሓትመ ስሉስ-ዛንታ trilogy ብዝዕባ ምልካዊ ስርዓት ብድሕሪኡ ድማ ክልተ ዝተሓትሙ ትሪሎጂ ጽሒፉዩ ኵሉኽሉ ዳርጋ 15 መጻሕፍትን ከምኡውን ንረድዮ ዝዀኑ ተዋስኦታት ብኣማኢት ዝቝጸሩ ዓናቅጽ መደረታት ዝጸሓፈ ህርኩት ጸሓፊዩ ንናይ ኖቤል ብልጫ ንኽቅበልውን ብዙሕ ጊዜ ተሓጽዩ ነበረ ኑረዲን ኣብ ዓለም ምሉእ እናዞረ እናመሃረ ጌና ደኺሙኒ ከይበለ ኣብ ምጽሓፍ ይርከብ ብሓቂ ንኣፍሪቃ ኣብ ስእሊ-ዓለም ዘእተወ ክኢላ ነቲ በሊሕ ኣንባቢ ትሕዝቶ መጻሕፍቲ ኑረዲን ፋራሕ ሶማልያ ሓደ ዝሕማማ ክነሳ ብዙሓት ፈወስቲ ክወዳደሩ ዝለመሰት ሃገር ምዃና ይእምት እታ ብቅነ ልደት ዝተሓትመት መጽሓፉ North of Dawn ልቢ ሰብ እትትንክፍ ህይወት ከመይ ኢሉ ናብ መጻወድያ ከም ዝልወጥ ሰባት ኣብ ጌጋ መገዲ ምስ ዝኣትዉ ተስፋ ዚጽንቅቕ ተመኵሮ ከመይ ኢሉ ከም ዜሕቅቖም ወለዲ ኣምዑቶም ፈሲሱ ኣንጻር ግጉያት ደቆም ደው ክብሉ ምንባብ ህይወት ክሳብ ክንደይ ኣብ ሰንኮፍ ከም ዘላ እተርኢ መጽሓፍ ኢያ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 